98/269/CE: Komission päätös, tehty 7 päivänä huhtikuuta 1998, dinoterbia tehoaineena sisältäville kasvinsuojeluaineille annettujen lupien peruuttamisesta (ETA:n kannalta merkityksellinen teksti)



Virallinen lehti nro L 117 , 21/04/1998 s. 0013 - 0014



KOMISSION PÄÄTÖS, tehty 7 päivänä huhtikuuta 1998, dinoterbia tehoaineena sisältäville kasvinsuojeluaineille annettujen lupien peruuttamisesta (ETA:n kannalta merkityksellinen teksti) (98/269/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (1), sellaisena kuin se on viimeksi muutettuna asetuksella (EY) N:o 1199/97 (2), ja erityisesti sen 7 artiklan 3 a kohdan, sekä katsoo, että komission asetuksessa (EY) N:o 933/94 (3), sellaisena kuin se on viimeksi muutettuna asetuksella (EY) N:o 2230/95 (4), vahvistetaan kasvinsuojeluaineiden tehoaineet ja nimetään kertomuksen antavat jäsenvaltiot asetuksen (ETY) N:o 3600/92 soveltamiseksi, dinoterbi on yksi direktiivin 91/414/ETY (5) 8 artiklan 2 kohdassa säädetyn työohjelman ensimmäiseen vaiheeseen kuuluvista 90 tehoaineesta, nimetty kertomuksen antava jäsenvaltio sai tämän aineen osalta ainoalta asianomaiselta tiedonantajalta muodollisesti asetuksen (ETY) N:o 3600/92 6 artiklan 1 kohdassa tehoaineen direktiivin 91/414/ETY liitteeseen I sisällyttämisen tukemiseksi vaadittavat tiedot, nimetty kertomuksen antava jäsenvaltio toimitti asetuksen (ETY) N:o 3600/92 7 artiklan 1 kohdan c alakohdan mukaisesti komissiolle arviointikertomuksen saamistaan tiedoista, ainoa tiedonantaja ilmoitti komissiolle ja nimetylle kertomuksen antavalle jäsenvaltiolle, ettei se enää halunnut osallistua tämän tehoaineen työohjelmaan; tämän vuoksi tärkeitä osia vaadittavista tiedoista ei toimiteta, saatavilla olevien tietojen perusteella voidaan päätellä, että tämän tehoaineen osalta direktiivin 91/414/ETY vaatimuksia erityisesti kansanterveyden suojelun osalta ei voida täysin täyttää esitetyissä käyttöolosuhteissa ja tämän vuoksi tehoainetta ei voida sisällyttää direktiivin liitteeseen I, tämä päätös ei estä jäsenvaltioita asettamasta määräaikaa olemassa olevien varastojen hävittämiselle, myynnille ja käytölle direktiivin 91/414/ETY 4 artiklan 6 kohdan säännösten mukaisesti, tämä päätös ei estä komission tämän tehoaineen osalta mahdollisesti myöhemmin neuvoston direktiivin 79/117/ETY (6) mukaisesti toteuttamia toimia, ja tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on varmistettava, että: 1) dinoterbia sisältävien kasvinsuojeluaineiden luvat peruutetaan kuuden kuukauden kuluessa tämän päätöksen hyväksymispäivästä; 2) tämän päätöksen hyväksymispäivästä alkaen dinoterbia sisältäville kasvinsuojeluaineille ei myönnetä lupia tai niitä ei uusita direktiivin 91/414/ETY 8 artiklan 2 kohdassa säädetyn poikkeuksen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä huhtikuuta 1998. Komission puolesta Franz FISCHLER Komission jäsen (1) EYVL L 366, 15.12.1992, s. 10 (2) EYVL L 170, 28.6.1997, s. 19 (3) EYVL L 107, 28.4.1994, s. 8 (4) EYVL L 225, 22.9.1995, s. 1 (5) EYVL L 230, 19.8.1991, s. 1 (6) EYVL L 33, 8.2.1979, s. 36